**Likumprojekta „Par 2014. gada Protokolu, kas papildina Starptautiskās darba organizācijas 1930. gada Piespiedu darba konvenciju” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Par 2014. gada Protokolu, kas papildina Starptautiskās darba organizācijas 1930. gada Piespiedu darba konvenciju” (turpmāk – likumprojekts) ir izstrādāts pamatojoties uz 2015. gada 10. novembra Eiropas Savienības Padomes lēmumu 2015/2037 un 2015. gada 10. novembra Eiropas Savienības Padomes lēmumu 2015/2071.2015. gada 10. novembrī Eiropas Savienības Padome pieņēma lēmumu 2015/2037, ar ko dalībvalstis tiek pilnvarotas Eiropas Savienības interesēs ratificēt Starptautiskās Darba organizācijas (turpmāk – SDO) 1930. gada 28.jūnija Piespiedu darba konvencijas (turpmāk – Piespiedu darba konvencija) 2014. gada protokolu (kas pieņemts *Ženēvā, Starptautiskās Darba organizācijas (SDO) 103. sesijā (2014. gada 11. jūnijā)* (turpmāk – Protokols) attiecībā uz sociālās politikas jautājumiem. Minētā lēmuma 1. un 2.pants paredz, ka dalībvalstis tiek pilnvarotas ratificēt Protokolu attiecībā uz tām daļām, kas ietilpst Savienības kompetencē saskaņā ar Līgumu par Eiropas Savienības darbību (turpmāk - LESD) 153. panta 2. punktu. Dalībvalstīm būtu jāveic nepieciešamie pasākumi Protokola ratifikācijas attiecīgajā valstī instrumentu deponēšanai Starptautiskā Darba biroja ģenerāldirektorātā, cik drīz vien iespējams, vēlams līdz 2016. gada 31. decembrim.Tāpat 2015. gada 10. novembrī Eiropas Savienības Padome pieņēma lēmumu 2015/2071, ar ko dalībvalstis tiek pilnvarotas Eiropas Savienības interesēs ratificēt Protokolu attiecībā uz protokola 1. līdz 4. pantu, kas attiecas uz jautājumiem saistībā ar tiesu iestāžu sadarbību krimināllietās. Minētā lēmuma 1. un 2. punkts paredz, ka dalībvalstis tiek pilnvarotas ratificēt Protokolu attiecībā uz tām daļām, kas ietvertas tā 1. līdz 4. pantā un kas saskaņā ar LESD 82. panta 2. punktu ietilpst Eiropas Savienības kompetencē. Dalībvalstīm būtu jāveic nepieciešamie pasākumi Protokola ratifikācijas attiecīgajā valstī instrumentu deponēšanai Starptautiskā Darba biroja ģenerāldirektorātā, cik drīz vien iespējams, vēlams līdz 2016. gada 31. decembrim. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Piespiedu darba konvencijas izpratnē termins "piespiedu vai obligāts darbs" nozīmē visu darbu vai dienestu, kas, draudot ar sodu, tiek kategoriski pieprasīts no ikvienas personas un attiecībā uz kuru persona nav brīvprātīgi pieteikusies. Tomēr šīs konvencijas izpratnē termins "piespiedu vai obligāts" darbs neietver -(a) ikvienu militāra rakstura darbu vai dienestu, kuru pieprasa veikt pamatojoties uz obligātā militārā dienesta likumiem;(b) ikvienu darbu vai dienestu, kas veido daļu no parastiem pilsoņa pienākumiem autonomā valstī;(c) ikvienu darbu vai dienestu, kas tiek pieprasīts no ikvienas personas kā notiesāšanas tiesā, kas darbojas uz vispārīgo tiesību normām, rezultāts, ar nosacījumu, ka minētais darbs vai dienests tiek veikts valsts iestādes uzraudzībā un kontrolē un ka minētā persona netiek pieņemta darbā vai iekārtota darbā pie atsevišķām privātpersonām, uzņēmumiem vai biedrībām;(d) ikvienu darbu vai dienestu, kas tiek pieprasīts ārkārtas gadījumā, tas ir, kara gadījumā vai nelaimes vai nelaimes draudu, tādu kā ugunsgrēks, plūdi, bads, zemestrīce, stipras epidēmija vai epizootiskas slimības, dzīvnieku, kukaiņu vai augu kaitēkļu invāzijas, un citos apstākļos, kuri apdraudētu visu iedzīvotāju vai tās daļas pastāvēšanu vai labklājību;(e) tāda veida mazsvarīgus sabiedriskos dienestus, kurus izpilda sabiedrības locekļi sabiedrības interesēs, un tādējādi tie var tikt uzskatīti kā normāls pilsoniskais pienākums, ka ir saistošs sabiedrības locekļiem, nosakot, ka sabiedrības locekļiem vai viņu tiešiem pārstāvjiem ir jābūt tiesībām tikt konsultētiem attiecībā uz nepieciešamību pēc šādiem pakalpojumiem.Atbilstoši Latvijas Republikas Satversmes 106. pantam piespiedu darbs ir aizliegts. Par piespiedu darbu netiek uzskatīta iesaistīšana katastrofu un to seku likvidēšanā un nodarbināšana saskaņā ar tiesas nolēmumu.Piespiedu darba (darba ekspluatācijas) izpratne katrā valstī var atšķirties un atšķiras. Latvijas Republikas normatīvajos aktos nav sniegta precīza piespiedu darba definīcija, tomēr Latvijā ar šo jēdzienu tiek saprasts noziedzīgs nodarījums cilvēktirdzniecības kontekstā (tā sauktā Palermo protokola (<http://likumi.lv/doc.php?id=231336>) izpratnē, kas Latvijā ieviests ar Krimināllikuma 1541. un 1542.pantu[[1]](#footnote-1)), t.i., lai kvalificētu šo noziegumu, nepieciešams konstatēt, ka piespiešanā veikt darbu vai sniegt pakalpojumus izmantota vardarbība, draudi, personas atkarība no vainīgā vai tās bezpalīdzības vai ievainojamības stāvoklis. Turpretī, piemēram, Beļģijas tiesību akti paredz, ka cilvēktirdzniecība piespiedu darba nolūkā ir personas nodarbināšana vai nodarbinātības veicināšana tādos apstākļos, kas ir pretēji cilvēka cieņai (šie apstākļi atsevišķi ir norādīti apjomīgā sarakstā). Tādējādi katrā valstī var pastāvēt atšķirīgas izpratnes un terminoloģija. Iekšlietu ministrija (kā arī atsevišķi citu institūciju eksperti) vērtē piespiedu darbu vienīgi kā noziedzīgu nodarījumu, kurā kā viens no obligātajiem elementiem ir jākonstatē personas brīvības ierobežojums (draudi, bezpalīdzības, ievainojamības izmantošana u.c.). Tādējādi, piemēram, ja pastāvētu tikai apstāklis, kad personai par padarīto netiek izmaksāta darba samaksa, bet nebūtu konstatēts kāds no personas brīvības ierobežojumiem, tad šāds gadījums nebūtu kvalificējams kā cilvēktirdzniecība piespiedu darba nolūkā, bet gan kā civiltiesiskā vai administratīvā kārtībā risināms strīds. Minētais atbilstu Piespiedu darba konvencijas piespiedu darba definīcijai, kas paredz, ka jebkurš darbs vai dienests, kas, draudot ar sodu, tiek kategoriski pieprasīts no ikvienas personas un uz kuru persona nav brīvprātīgi pieteikusies. Nacionālo politiku cilvēku tirdzniecības novēršanā veido Cilvēku tirdzniecības novēršanas pamatnostādnes 2014.-2020.gadam (apstiprinātas ar Ministru kabineta 2014.gada 21.janvāra rīkojumu Nr. 29) un Sociālo pakalpojumu attīstības pamatnostādnes 2014.-2020.gadam (apstiprinātas ar Ministru kabineta 04.12.2013. rīkojumu Nr.589).Cilvēku tirdzniecības upuru identificēšanas kritēriji ir noteikti Ministu kabineta 2006.gada 31.oktobra noteikumos Nr.889 „Noteikumi par kārtību, kādā cilvēku tirdzniecības upuri saņem sociālās rehabilitācijas pakalpojumus, un kritērijiem personas atzīšanai par cilvēku tirdzniecības upuri” 2 pielikumā. Šobrīd saskaņā ar Cilvēku tirdzniecības novēršanas pamatnostādnēm 2014.-2020. gadam, notiek minēto noteikumu satura izvērtēšana un nepieciešamības gadījumā tiks papildināti kritēriji personas atzīšanai par cilvēku tirdzniecības upuri.Iekšlietu ministrija un Labklājības ministrija ir atbildīgas par cilvēku tirdzniecības novēršanu izstrādājot politikas dokumentus, kas ietver konkrētus pasākumus cilvēku tirdzniecības novēršanā, apkarošanā, iesaistīto speciālistu apmācībā, cilvēku tirdzniecības upuru atbalstīšanā. Valsts piešķir finansējumu cilvēku tirdzniecības upuru rehabilitācijai, ko nodrošina nevalstiskās organizācijas. Pakalpojumu sniedzējs tiek izvēlēts publiskā iepirkuma procedūras laikā. Piemēram,2013. un 2014. gadā valsts finansēto sociālās rehabilitācijas pakalpojumu sniedza nevalstiskā organizācija "Patvērums" Drošā māja ". No 2015. gada nevalstiskā organizācija „Resursu centrs sievietēm "Marta"” sāka sniegt sociālās rehabilitācijas pakalpojumus cilvēku tirdzniecības upuriem.Protokols, kas papildina Piespiedu darba konvenciju atzīst, ka piespiedu darba aizliegums ir daļa no pamattiesībām, piespiedu darbs pārkāpj cilvēktiesības un noniecina cilvēku godu un veicina nabadzību, kā arī neļauj veikt cienīgu darbu visiem. Protokols, atzīstot Piespiedu darba konvencijā noteikto piespiedu darba definīciju, paredz dalībvalstīm pienākumu: * izstrādāt nacionālo politiku un pasākumu plānu piespiedu darba izskaušanai sadarbībā ar darbinieku un darba devēju organizācijām (1.pants);
* informēt un izglītot sabiedrību par piespiedu darbu, un izglītot darba devējus, lai novērstu to iesaistīšanos piespiedu darba shēmās;
* nodrošināt darba tiesisko attiecību regulējuma attiecināšanu uz visiem darbiniekiem visās tautsaimniecības nozarēs;
* īpaši aizsargāt darbiniekus, tostarp migrantu darbiniekus, kas izmanto darbā iekārtošanās pakalpojumu sniedzēju pakalpojumus;
* atbalstīt nepieciešamo pārbaužu veikšanu (due dilligence) privātajā un publiskajā sektorā, lai novērstu vai savlaicīgi atbildētu uz piespiedu darba rašanos;
* risināt pamata cēloņus, kas noved pie piespiedu darba rašanās (2.pants);
* īstenot pasākumus, lai nodrošinātu piespiedu darba upuru identificēšanu, atbrīvošanu no šāda darba un rehabilitāciju (3.punkts);
* nodrošināt iespēju upuriem saņem zaudējumu atlīdzību un kompensāciju un nodrošināt, ka kompetentajām iestādēm ir tiesības nenodot vajāšanai piespiedu vai obligātā darba upurus un neuzlikt tiem soda sankcijas par iesaistīšanos tādās nelikumīgās darbībās piespiedu kārtā, kas tieši izriet no viņiem uzspiestā piespiedu vai obligātā darba. (4.pants).

Pēc nozaru ministriju sniegtās informācijas apkopošanas un izvērtēšanas, secināms, ka esošā tiesību prakse Latvijas Republikā ir vērsta uz pietiekami efektīvu cilvēktirdzniecības apkarošanu arī Protokola izpratnē.Kā minēts, Protokols paredz konkrētu priekšlikumu pieņemšanu, lai risinātu trūkumus Piespiedu darba konvencijas īstenošanā, un no jauna apliecina, ka piespiedu vai obligāta darba reālai un ilgtspējīgai izskaušanai ir vajadzīgi novēršanas, aizsardzības un korektīvie pasākumi, piemēram, kompensācija un rehabilitācija. Šādu pasākumu ieviešana dalībvalstīs, kurās Protokolā minētie pasākumi vēl nav ieviesti, stimulēs piespiedu vai obligātā darba novēršanu visos tā veidos un izpausmēs, savukārt dalībvalstis, kurās šādi aizsardzības un korektīvie pasākumi jau ir ieviesti (kā tas ir Latvijas Republikā), Protokola ratifikācija apliecinās dalībvalsts oficiālo nostāju piespiedu vai obligātā darba jautājumā. Tādejādi arī Latvijas Republikā Protokola ratifikācijai ir būtiska nozīme.Papildus jāņem vērā, ka Latvijas Republika ir ratificējusi Piespiedu darba konvenciju 2006. gadā un jau vairākkārt ir gatavojusi ziņojumus SDO par minētās konvencijas ieviešanu. Šajā laika periodā SDO konvenciju ieviešanas ekspertu komisija nav norādījusi uz jelkādiem būtiskiem pārkāpumiem vai trūkumiem minētās konvencijas ieviešanā. Ekspertu komisija ir uzdevusi tikai papildu jautājumus, kas galvenokārt saistīti ar ieslodzīto darbu.Ievērojot iepriekš minēto, kā arī faktu, ka Eiropas Savienības Padomes lēmumi 2015/2037 un 2015/2071 faktiski uzliek par pienākumu dalībvalstīm ratificēt Protokolu, Labklājības ministrija ir sagatavojusi likumprojektu, kas paredz, ka Protokols ar šo likumprojektu tiek pieņemts un apstiprināts. |
| 3. | Projekta izstrādē iesaistītās institūcijas | Labklājības ministrija, Ekonomikas ministrija, Ārlietu ministrija, Veselības ministrija, Iekšlietu ministrija, Izglītības un zinātnes ministrija, Tieslietu ministrija, Finanšu ministrija.  |
| 4. | Cita informācija | Nav |
|  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tā kā piespiedu darba aizliegums ir daļa no cilvēka pamattiesībām, likumprojekts varētu ietekmēt visu Latvijas sabiedrību. Tomēr jāatzīmē, ka, kā jau secināts iepriekš, esošā tiesību prakse Latvijas Republikā ir vērsta uz pietiekami efektīvu cilvēktirdzniecības apkarošanu, arī Protokola izpratnē, tādējādi būtiska tieša ietekme nav sagaidāma. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta izpildei nav nepieciešama jaunu institūciju veidošana, kā arī netiek paplašinātas esošo institūciju funkcijas. SDO Konsitūcijas 22.pants paredz dalībvalsts pienākumu sniegt regulārus ziņojumus SDO par veiktajiem pasākumiem, īstenojot konvenciju normas. Šo funkciju veiks Labklājības ministrija.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |
| **V. Tiesību akta projekta atbilstība Latvijas Republikas starptautiskajām saistībām** |
| 1. tabula |
| Tiesību akta projekta atbilstība ES tiesību aktiem |
| 1. | Saistības pret Eiropas Savienību |  Likumprojekts ir izstrādāts pamatojoties uz 2015. gada 10. novembra Eiropas Savienības Padomes lēmumu 2015/2037 un 2015. gada 10. novembra Eiropas Savienības Padomes lēmumu 2015/2071. |
| 2. | Citas starptautiskās saistības | Protokola ratifikācija nodrošinās saistību izpildi pret SDO, kas izriet no 1930. gada 28.jūnija Piespiedu darba konvencijas un 2014. gada Protokola, kas papildina Starptautiskās darba organizācijas 1930. gada Piespiedu darba konvenciju. |
| 3. | Cita informācija | Likumprojekts atbilst Latvijas Republikas starptautiskajām saistībām un saistībām pret Eiropas Savienību. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai nodrošinātu sabiedrības līdzdalību, 2017. gada 11.janvārī Labklājības ministrijas mājas lapā [www.lm.gov.lv](http://www.lm.gov.lv) tika publicēta informācija par likumprojektu. aicinot sabiedrību izteikt savu viedokli izmantojot interneta, sakaru pakalpojumus vai ierodoties klātienē. Savu viedokli sabiedrības locekļi tika aicināti izteikt līdz 2017. gada 27.janvārim.Lai nodrošinātu sociālo partneru līdzdalību, 2014. gada 10. decembrī notikušajā Darba lietu trīspusējas sadarbības apakšpadomes sēdē, sociālie partneri tika informēti par Likumprojekta būtību.  |
| 2. | Sabiedrības līdzdalība projekta izstrādē | Sabiedrības locekļi tika aicināti izteikt savu viedokli par Likumprojektu, izmantojot interneta, sakaru pakalpojumus vai ierodoties klātienē. Savu viedokli sabiedrības locekļi tika aicināti izteikt līdz 2017. gada 27.janvārim. 2014. gada 10. decembrī notikušajā Darba lietu trīspusējas sadarbības apakšpadomes sēdē, sociālie partneri tika informēti par Likumprojekta būtību.  |
| 3. | Sabiedrības līdzdalības rezultāti | Neviens sabiedrības loceklis nav izteicis savu viedokli par Likumprojektu.Sociālajiem partneriem kopumā nav iebildumu pret Likumprojekta tālāko virzību. Labklājības ministrija ir saņēmusi Latvijas Brīvo arodbiedrību savienības 2016. gada 5. maija vēstuli Nr. 71/04, kurā Latvijas Brīvo arodbiedrību savienība aicina Latvijas Republikas valdību uzņemties iniciatīvu iekļaut savās prioritātēs Protokola ratifikāciju. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neparedz jaunu institūciju izveidi, likvidāciju vai reorganizāciju.Likumprojekts neietekmē iesaistīto institūciju funkcijas un uzdevumus. |
| 3. | Cita informācija | Nav |

*Anotācijas III un IV sadaļa – likumprojekts šo jomu neskar.*

Labklājības ministrs J.Reirs

Vīza: Valsts sekretāra I.Alliks

02.02.2017 10:36

2153

A.Pilsuma

67021518; astra.pilsuma@lm.gov.lv

1. 154.1 pants. Cilvēku tirdzniecība

(1) Par cilvēku tirdzniecību —

soda ar brīvības atņemšanu uz laiku līdz astoņiem gadiem, konfiscējot mantu vai bez mantas konfiskācijas.

(2) Par cilvēku tirdzniecību, ja tā izdarīta pret nepilngadīgo vai ja to izdarījusi personu grupa pēc iepriekšējas vienošanās, —

soda ar brīvības atņemšanu uz laiku no trim līdz divpadsmit gadiem, konfiscējot mantu vai bez mantas konfiskācijas, un ar probācijas uzraudzību uz laiku līdz trim gadiem vai bez tās.

(3) Par cilvēku tirdzniecību, ja tā apdraudējusi cietušā dzīvību vai izraisījusi smagas sekas vai ja tā izdarīta ar sevišķu cietsirdību vai pret mazgadīgo, vai ja to izdarījusi organizēta grupa, —

soda ar brīvības atņemšanu uz laiku no pieciem līdz piecpadsmit gadiem, konfiscējot mantu vai bez mantas konfiskācijas, un ar probācijas uzraudzību uz laiku līdz trim gadiem vai bez tās.

154.2 pants. Cilvēku tirdzniecības jēdziens

(1) Cilvēku tirdzniecība ir ekspluatācijas nolūkā izdarīta personu savervēšana, pārvadāšana, nodošana, slēpšana, izmitināšana vai saņemšana, lietojot vardarbību vai draudus, vai aizvešanu ar viltu vai izmantojot personas atkarību no vainīgā vai tās ievainojamības vai bezpalīdzības stāvokli, vai arī dodot vai saņemot materiāla vai citāda rakstura labumus, lai panāktu tās personas piekrišanu tirdzniecībai, no kuras ir atkarīgs cietušais.

(2) Nepilngadīgā vervēšana, pārvadāšana, nodošana, slēpšana, izmitināšana vai saņemšana ekspluatācijas nolūkā atzīstama par cilvēku tirdzniecību arī tādā gadījumā, ja tā nav saistīta ar jebkuru šā panta pirmajā daļā minēto līdzekļu izmantošanu.

(3) Ekspluatācija šā panta izpratnē ir personas iesaistīšana prostitūcijā vai cita veida seksuālā izmantošanā, piespiešana veikt darbu, sniegt pakalpojumus vai izdarīt noziedzīgus nodarījumus, turēšana verdzībā vai citās tai līdzīgās formās (parādu verdzība, dzimtbūšana vai personas cita veida piespiedu nodošana citas personas atkarībā), turēšana kalpībā vai arī personas audu vai orgānu nelikumīga izņemšana.

(4) Ievainojamības stāvoklis šā panta izpratnē nozīmē, ka tiek izmantoti apstākļi, kad personai nav citas reālas vai pieņemamas izvēles, kā vien pakļauties ekspluatācijai. [↑](#footnote-ref-1)